547 ATT DWAR IL-PARTEĊIPAZZJONI FIL-FOND UNIKU TA’ RIŻOLUZZJONI U L-GĦOTI TA’ APPOĠĠ FINANZJARJU TAĦT IL-MEKKANIŻMU UNIKU TA’ RIŻOLUZZJONI Biex jawtorizza l-Gvern ta’ Malta li jidħol fi ftehim dwar it-trasferiment u l-mutwalizzazzjoni tal-kontribuzzjonijiet għall-Fond Uniku ta’ Riżoluzzjoni waqt il-perjodu tranżitorju kif imfisser f’dan l-Att u biex jipprovdi għad-dħul fi ftehim finanzjarji jew oħra jew f’arranġamenti mal-parteċipanti fil-Mekkaniżmu Uniku ta’ Riżoluzzjoni. L-. L-L-.ATT XXXIV tal-2015 L-. L-L-.ATT XXXIV tal-2015 1. (1) It-titolu fil-qosor ta’ dan l-Att hu l-Att dwar il-Parteċipazzjoni fil-Fond Uniku ta’ Riżoluzzjoni u l-għoti ta’ appoġġ finanzjarju taħt il-Mekkaniżmu Uniku ta’ Riżoluzzjoni. (2) Dan l-Att għandu jidħol fis-seħħ f’dik id-data li l-Ministru responsabbli għall-Finanzi jista’, b’avviż fil-Gazzetta, jistabbilixxi, u jistgħu jiġu hekk stabbiliti dati differenti għal dispożizzjonijiet differenti jew għanijiet differenti ta’ dan l-Att. Tifsir. Emendat: XXI.2016.3. 2. F’dan l-Att, sakemm ir-rabta tal-kliem ma teħtieġx xort’oħra: " Ftehim " tfisser il-ftehim dwar it-trasferiment u l-mutwalizzazzjoni tal-kontribuzzjonijiet għall-Fond Uniku ta’ Riżoluzzjoni bejn ir-Renju tal-Belġju, ir-Repubblika tal-Bulgarija, ir-Repubblika Ċeka, ir-Renju tad-Danimarka, ir-Repubblika Federali tal-Ġermanja, ir-Repubblika tal-Estonja, l-Irlanda, ir-Repubblika Ellenika, ir-Renju ta’ Spanja, ir-Repubblika Franċiża, ir-Repubblika tal-Kroazja, ir-Repubblika Taljana, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, il-Gran Dukat tal-Lussemburgu, l-Ungerija, ir-Repubblika ta’ Malta, ir-Renju tal-Pajjiżi l-Baxxi, ir-Repubblika tal-Awstrija, ir-Repubblika tal-Polonja, ir-Repubblika Portugiża, ir-Rumanija, ir-Repubblika tas-Slovenja, ir-Repubblika Slovakka u r-Repubblika tal-Finlandja tal-21 ta’ Mejju 2014, anness fl-Iskeda li tinsab ma’ dan l-Att; " Malta " għandha l-istess tifsira kif mogħti lilha bl-artikolu 124 tal-Kostituzzjoni ta’ Malta [żaħ; " Ministru " tfisser il-Ministru responsabbli għall-Finanzi; " Mekkaniżmu Uniku ta’ Riżoluzzjoni " tfisser il-mekkaniżmu stabbilit permezz tar-Regolament (UE) Nru 806/2014 tal-Parlament Ewropew u tal-Kunsill tal-15 ta’ Lulju 2014 li jistabbilixxi regoli uniformi u proċedura uniformi għar-riżoluzzjoni ta’ istituzzjonijiet ta’ kreditu u ċerti ditti ta’ investiment fil-qafas ta’ Mekkaniżmu Uniku ta’ Riżoluzzjoni u li jemenda r-Regolament (UE) Nru 1093/2010 [żaħ tal-Parlament Ewropew u tal-Kunsill; " Fond Uniku ta’ Riżoluzzjoni " tfisser il-fond stabbilit skont ir-Regolament (UE) Nru 806/2014 tal-Parlament Ewropew u tal-Kunsill tal-15 ta’ Lulju 2014 li jistabbilixxi regoli uniformi u proċedura uniformi għar-riżoluzzjoni ta’ istituzzjonijiet ta’ kreditu u ċerti ditti ta’ investiment fil-qafas ta’ Mekkaniżmu Uniku ta’ Riżoluzzjoni u li jemenda r-Regolament (UE) Nru 1093/2010 [żaħ tal-Parlament Ewropew u tal-Kunsill; " Mekkaniżmu Superviżorju Uniku " tfisser il-mekkaniżmu stabbilit permezz tar-Regolament tal-Kunsill (UE) Nru 1024/2013 [żaħ tal-15 ta’ Ottubru 2013 li jikkonferixxi kompiti speċifiċi lill-Bank Ċentrali Ewropew rigward politiki relatati mas-superviżjoni prudenzjali ta’ istituzzjonijiet ta’ kreditu; "perjodu ta’ tranżizzjoni " tfisser il-perjodu mill-1 ta’ Jannar 2016 u li jiskadi fid-data li fiha l-Fond jilħaq il-livell immirat iffissat fl-Artikolu 69 tar-Regolament dwar Mekkaniżmu Uniku ta’ Riżoluzzjoni jew sal-1 ta’ Jannar 2024 skont liema minnhom jiġi l-ewwel. 3. (1) Mingħajr ħsara għad-dispożizzjonijiet ta’ dan l-Att, il-Gvern ta’ Malta għandu jipparteċipa fil-Ftehim li għandu x’jaqsam mat-trasferiment u l-mutwalizzazzjoni ta’ kontribuzzjonijiet għall-Fond Uniku ta’ Riżoluzzjoni matul il-perjodu ta’ tranżizzjoni, skont it-termini u l-kondizzjonijiet stabbiliti fil-Ftehim, kif dan jista’ jiġi emendat minn żmien għal żmien, għall-għanijiet identifikati taħt is-subartikolu (2). (2) Il-Ftehim jipprovdi għar-regoli u proċeduri uniformi għat-trasferiment ta’ kontribuzzjonijiet għall-Fond Uniku ta’ Riżoluzzjoni u biex isir użu mill-kompartimenti allokati lil Stati Membri parteċipanti fil-Fond Uniku ta’ Riżoluzzjoni fiżminijiet meta jkun hemm kriżijiet fl-ekonomiji. 4. Il-Gvern ta’ Malta hu b’dan awtorizzat li jirratifika l-Ftehim. 5. Għoti ta’ kontribuzzjonijiet waqt il-perjodu transitorju. Kull kontribuzzjoni mogħtija mill-Gvern ta’ Malta, lil hinn mill-għan speċifikat taħt l-artikolu 3(2), tista’ ssir biss b’dak il-modu għal dak il-għanki f il-Kamra tad-Deputati tista’ diddeċiedi permezz ta’ riżoluzzjoni. 6. Il-Ministru jista’ jagħmel regolamenti biex jitwettqu l-obbligi li jinsabu fil-Ftehim. 7. Kumitat tal-Kontijiet Pubbliċi. Il-Ministru għandu jidher għall-inqas darba fis-sena quddiem il-Kumitat tal-Kontijiet Pubbliċi jew quddiem kumitat ieħor tal-Kamra tad-Deputati li minn żmien għal żmien jista’ jkollu l-kompitu tal-iskrutinju ekonomiku u finanzjarju tal-Gvern sabiex jingħata rendikont tal-operat tal-Fond Uniku ta’ Riżoluzzjoni sa fejn dan ikun konformi mal-obbligi ta’ Malta.